laion/Wikipedia-Exotic huggingface dataset:
২৮ ফেব্রুয়ারি

২৮ ফেব্রুয়ারি গ্রেগরীয় বর্ষপঞ্জী অনুসারে বছরের ৫৯তম দিন। বছর শেষ হতে আরো ৩০৬ (অধিবর্ষে ৩০৭) দিন বাকি রয়েছে। ১০৬৬ - ওয়েস্টমিনিস্টার অ্যাবি চালু হয়। ১৫২২ - ডেনমাকের্র রাজা দ্বিতীয় ক্রিস্টিয়ানের বিরুদ্ধে সুইডেনের জনগণের গণঅভ্যুত্থান শুরু হয়। ১৫৬৮ - সম্রাট আকবরের কাছে রানা উদয় সিংয়ের আত্মসমর্পণ। ১৭০৮ - নিউইয়র্কে ক্রীতদাসদের বিদ্রোহে ১১ জন নিহত। ১৭২৮ - লন্ডনে জর্জ এফ হ্যান্ডেলের অপেরা প্রদর্শনী হয়। ১৮১৩ - তৎকালীন ইউরোপের দুই বড় শক্তি প্রুশিয়া ও রাশিয়ার মধ্যে রাজনৈতিক এবং সামরিক জোট গঠিত হয়। ১৮২০ - চতুর্থ জর্জ ইংল্যান্ডের রাজা হিসেবে অভিষিক্ত হন। ১৮২৭ - আমেরিকায় প্রথম বাণিজ্যিক রেলপথ চালু হয়। ১৮৭৭ - তুরস্ক ও সার্বিয়ার মধ্যে শান্তি চুক্তি স্বাক্ষর। ১৮৮৩ - ভারতে প্রথম টেলিগ্রাফ চালু হয়। ১৯১৯ - স্বাধীন রাষ্ট্র হিসেবে আফগানিস্তানের অভ্যুদয়। ১৯২২ - মিশর স্বাধীনতা লাভ করে। ১৯২৪ - মার্কিন বাহিনীর হুন্ডুরাসে অবতরণ। ১৯২৮ - চন্দ্রশেখর ভেঙ্কট রামন কলকাতায় রামন এফেক্ট আবিষ্কার করেন। ১৯৪৮ - ব্রিটিশ সৈন্যদের শেষ দল ভারত ত্যাগ করে। ১৯৫১ - জাতিসংঘের নিরাপত্তা পরিষদে কাশ্মীর প্রসঙ্গে গুরুত্বপূর্ণ আলোচনা হয়। ১৯৬৮ - শ্রীমা ভারতে আন্তর্জাতিক শহর অরোভিলের উদ্বোধন করেন। ১৯৭৪ - বাংলাদেশে ১ম আদমশুমারীর কাজ সম্পন্ন। ১৯৭৯ - ইরানের ইসলামী বিপ্লবের রূপকার মরহুম ইমাম খোমেনী ধর্মীয় শহর কোমে ফিরে আসেন। ১৯৮২ - ঢাকার জাতীয় সংসদ ভবনের উদ্বোধন হয়। ১৯৮৪ - স্বৈরশাসনবিরোধী আন্দোলনে পুলিশের ট্রাকের তলায় পিষ্ট হয়ে ঢাকা বিশ্ববিদ্যালয়ের ছাত্র সেলিম ও দেলোয়ার শহীদ হন। ১৯৮৮ - ইরাকের আগ্রাসী সাদ্দামের সেনারা ইরানের মুজাহিদদের হাতে বিভিন্ন রণাঙ্গনে উপর্যুপরি পরাজয়ে দিশেহারা হয়ে রাজধানী তেহরানসহ ইরানের বিভিন্ন শহরের আবাসিক এলাকায় চতুর্থ পর্যায়ে ক্ষেপণাস্ত্র নিক্ষেপ করে। ১৯৯১ - তৎকালীন মার্কিন প্রেসিডেন্ট সিনিয়র জর্জ বুশ ইরাকের বিরুদ্ধে ৪০ দিনের যুদ্ধের পর যুদ্ধ-বিরতি ঘোষণা করেন। ২০১৩ - দেলাওয়ার হোসাইন সাঈদীর ফাঁসির রায় প্রদান করে আন্তর্জাতিক আপরাধ ট্রাইবুনাল। ১২৬১ - নরওয়ের রাণী মার্গারেট। ১৮৪৪ - বিখ্যাত নাট্যব্যক্তিত্ব গিরিশচন্দ্র ঘোষ। (মৃ.১৯১২) ১৯২৩ - অরবিন্দ বিশ্বাস, ভারতীয় বাঙালি রবীন্দ্র সংগীত শিল্পী। (মৃ.১৯৭১) ১৯৩১ - এ বি এম মূসা, প্রখ‍্যাত সাংবাদিক। ১৯৩৬ - সঞ্জীব চট্টোপাধ্যায়, রম্যরচনার জন্য খ্যাত জনপ্রিয় বাঙালি ঔপন্যাসিক, ছোটগল্পকার ও প্রাবন্ধিক। ১৯৫০ - আজম খান, জনপ্রিয় বাংলাদেশী গায়ক। ১৯৫৭ - বোরহান উদ্দিন, বাংলাদেশ সুপ্রিম কোর্টের আপিল বিভাগের বিচারক ১৩২৬ - অস্ট্রিয়ার ডিউক প্রথম লিওপল্ড। ১৭১২ - প্রথম বাহাদুর শাহ। ১৮৯০ - রাশিয়ার জগদ্বিখ্যাত সুরকার আরেকজান্ডার বরোদিন। ১৯১৬ - মার্কিন কথাসাহিত্যিক হেনরি জেমস। ১৯২১ - স্যার রাসবিহারী ঘোষ ভারতীয় রাজনীতিবিদ, আইনজীবী, সমাজকর্মী এবং লোকহিতৈষী। (জ.২৩/১২/১৮৪৫) ১৯৩৬ - ভারতের স্বাধীনতা সমগ্রামের এক বিপ্লবী ও প্রথম প্রধানমন্ত্রী জওহরলাল নেহরুর পত্নী কমলা নেহেরু। (জ.০১/০৮/১৮৯৯) ১৯৬৩ - স্বাধীন ভারতের প্রথম রাষ্ট্রপতি ও খ্যাতনামা আইনজীবী ড. রাজেন্দ্র প্রসাদ প্রয়াত হন। ১৯৭০ - সাহিত্য সমালোচক শ্রীকুমার বন্দ্যোপাধ্যায়। (জ.১৫/১০/১৮৯২) ২০১০ - কুমার রায়, ভারতীয় বাঙালি নট, নাট্যকার ও নাট্যনির্দেশক। (জ.১৯২৬) ২০১৯ - শাহ আলমগীর, বাংলাদেশি সাংবাদিক ও পিআইবির মহাপরিচালক। জাতীয় বিজ্ঞান দিবস (ভারত) ডায়াবেটিস সচেতনতা দিবস ৷ উইকিমিডিয়া কমন্সে ২৮ ফেব্রুয়ারি সংক্রান্ত মিডিয়া রয়েছে।
নয়াপাড়া শরণার্থী শিবির

নয়াপাড়া শিবির হল বাংলাদেশের কক্সবাজারের টেকনাফে অবস্থিত একটি শরণার্থী শিবির। এটি ধুমদুমিয়া গ্রামে অবস্থিত যা মূলত প্রতিবেশী রাষ্ট্র মায়ানমারের ধর্মীয় নির্যাতনের হাত থেকে বাঁচতে পালিয়ে আসা রোহিঙ্গা মুসলিমদের দ্বারা জনাকীর্ণ। কক্সবাজারে সরকারি পরিচালনায় দুটি শরণার্থী শিবিরের মধ্যে এটি একটি, অন্যটি হচ্ছে কুতুপালং শরণার্থী শিবির। ২০১৭ সালের জুলাই অনুসারে উভয় শরণার্থী শিবির মিলিয়ে প্রায় ৩০,০০০ শরণার্থী লোক বাস করে। সেপ্টেম্বর ২০১৭-তে, জাতিসংঘ শরণার্থীবিষয়ক হাইকমিশনার (ইউএনএইচসিআর) থেকে হিসেব করা হয় যে উভয় শরণার্থী শিবির মিলিয়ে উদ্বাস্তুর সংখ্যা ৭৭,০০০ ছাড়িয়ে গেছে। ১৪ জানুয়ারি ২০১৮ মোতাবেক, নয়াপাড়া শরণার্থী শিবিরের লিপিবদ্ধ জনসংখ্যা ২৩,০৬৫ জনের মতো ছিল। এখানে অবস্থানরত শরণার্থীরা মৌলিক সুবিধাদি যেমন: অন্ন, বস্ত্র, বাসস্থান, স্বাস্থ্য, শিক্ষা, পানীয় জল, পয়:নিষ্কাশন, প্রশিক্ষণসহ নানান সুবিধা পেয়ে থাকে। শরণার্থীদের জন্য দর্জির কাজ, সাবান তৈরি, ছুতারের কাজ, কম্পিউটার প্রশিক্ষণ, ইলেক্ট্রনিক যন্ত্রপাতি মেরামত, রিক্সা-সাইকেল মেরামত ইত্যাদি। এসব প্রশিক্ষণ বিভিন্ন এনজিও কর্তৃক পরিচালিত হয়। বাংলাদেশে রোহিঙ্গা শরণার্থী মায়ানমারে মুসলিম নির্যাতন "How Suu Kyi sees the Rohingya crisis"। BBC News (ইংরেজি ভাষায়)। ২৫ জানুয়ারি ২০১৮। সংগ্রহের তারিখ ২৬ জানুয়ারি ২০১৮।  "The young and the hopeless in Bangladesh's camps"। UNHCR (ইংরেজি ভাষায়)। United Nations High Commissioner for Refugees। সংগ্রহের তারিখ ২ সেপ্টেম্বর ২০১৭।  "Stories from the Rohingya Camps in Bangladesh"। ৫ সেপ্টেম্বর ২০১৬। ২৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৭।  "Two camps of thought on helping Rohingya in Bangladesh"। UNHCR (ইংরেজি ভাষায়)। United Nations High Commissioner for Refugees। সংগ্রহের তারিখ ১৪ জুলাই ২০১৭।  Judah, Jacob (১৫ সেপ্টেম্বর ২০১৭)। "Rohingya influx strains camp resources in Bangladesh"। UNHCR (ইংরেজি ভাষায়)। United Nations High Commissioner for Refugees। সংগ্রহের তারিখ ৪ অক্টোবর ২০১৭।  "মায়ানমার শরণার্থী বিষয়ক সংক্ষিপ্ত তথ্যাদি" (পিডিএফ)। modmr.portal.gov.bd। সংগ্রহের তারিখ ১২ নভেম্বর ২০২১।
লেখু লেখু লেখি দেলি

লেখু লেখু লেখি দেলি (ওড়িয়া: ଲେଖୁ ଲେଖୁ ଲେଖି ଦେଲି) সুশান্ত মনি পরিচালিত ২০১৪ সালে মুক্তি পাওয়া ওড়িয়া ভাষার চলচ্চিত্র। চলচ্চিত্রটির কাহিনিকার সিদ্ধার্থ অগরওয়াল, চিত্রনাট্যকার সুশান্ত মনি এবং সংলাপ রচয়িতা শ্রীকান্ত গৌতম। বাবুশান মহান্তি ঝিলিক ভট্টাচার্য্য মহাশ্বেতা রায় সাত্বকি মিশ্র প্রুতিভিরাজ নায়ক অপরাজিতা মহান্তি হরিহর মহাপাত্র প্রিয়াংকা অঙ্কিতা ভৌমিক Lekhu Lekhu Lekhi Deli (2014)- www.imdb.com (১৮ ডিসেম্বর, ২০১৭ তারিখে সংগৃহিত)
মার্লোয়ে পেটন

মার্লোয়ে পেটন (জন্ম আগস্ট ২, ২০০৪) একজন মার্কিন শিশু অভিনয় শিল্পী। মার্লোয়ে পেটনের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের গ্লেনডেল শহরে, তিনি তার সহোদরদ্বয়ের মধ্যে সবচেয়ে কনিষ্ঠতম। তার মেরিট লেয়িংটন নামে একজন বড় বোন রয়েছে, তিনি একজন অভিনেত্রী। তিনি তার অভিনয় জীবনের সূচনা করেন মার্কিন রোমান্টিক কাহিনী এবং হাস্যরসমূলক চলচ্চিত্র দ্য ব্যাক-আপ প্লেন এ অভিনয়ের মাধ্যমে, উল্লেখ্য, তখন তার বয়স ছিল মাত্র ৪ বছর। এরপর থেকে, তিনি মার্কিন হাস্যরসমূলক ধারাবাহিক দ্য মিডল এ হেক পরিবারের চাচাতো বোনের চরিত্র- লুসি হিসেবে আবির্ভুত হয়েছেন; তার এই অভিনয়ের জন্য তিনি ইয়ং আর্টিস্ট অ্যাওয়ার্ড পুরস্কারের জন্য মনোনয়ন পান। তিনি মার্কিন হাস্যরস ধারাবাহিক জেসিতে অতিথি শিল্পী হিসেবে অভিনয়ের জন্যও পরিচিত, সেখানে তিনি ক্রীড়া শিক্ষক পেনি'র কন্যা হিসেবে অভিনয় করেন। পেইটন, ডিজনি এর পরিচারনায় তৈরী পারিবারিক কাহিনী সমৃদ্ধ মার্কিন চলচ্চিত্র সেন্টা পাওস ২: দ্য সেন্টা পাপস এর একটি চরিত্র "জিঙ্গেল" এ তার কন্ঠ দেন, এছাড়াও তিনি মার্কিন টেলিভিশন চ্যানেল এবিসিতে প্রচারিত হস্যরস ভিত্তিক ধারাবাহিক দ্য নেইবারস এ টানের চরিত্রে অভিনয় করেছেন। তিনি ২০১৪ সালে মুক্তিপ্রাপ্ত সংগীত এবং হাস্যরসমূলক চলচ্চিত্র, "প্লাটিনাম দ্য ড্যান্স মুভি" (ড্যান্স-অফফ) এ ব্রিটিশ অভিনেত্রী ফিনোলা হুুজ, মার্কিন অভিনেতা শেইন হার্পার এবং মার্কিন অভিনেত্রী ক্যাথরিন মেকরমিক এর সাথে অভিনয় করেছেন। "ISABELLA CRAMP, MARLOWE PEYTON, ISABELLA NIEMS Hi-Res Photo - Photo Flash: Bethenny Frankel Guest Stars on THE NEIGHBORS, Airing 3/20 (407353) - BWWTVWorld.com"। broadwayworld.com। সংগ্রহের তারিখ ২২ ফেব্রুয়ারি ২০১৭।  McNary, Dave (২৪ জুলাই ২০১৩)। "Finola Hughes to Star in 'Platinum the Dance Movie' (EXCLUSIVE)"। variety.com। সংগ্রহের তারিখ ২২ ফেব্রুয়ারি ২০১৭।  ইন্টারনেট মুভি ডেটাবেজে মার্লোয়ে পেটন (ইংরেজি) মার্লোয়ে পেটনের অফিসিয়াল ওয়েবসাইট
কাজুও আজুমা

কাজুও আজুমা (১৪ আগস্ট ১৯৩১ - ২৮ জুলাই ২০১১) হলেন জাপানের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন। কাজুও আজুমা ১৯৩১ সালের ১৪ আগস্ট জাপানের টোকিও শহরে জন্মগ্রহণ করেন। ২০০০ সালে বিশ্বভারতী বিশ্ববিদ্যালয় কর্তৃপক্ষ ‘‘দেশিকোত্তম’’ সম্মাননা, ২০০৭ সালে পশ্চিমবঙ্গ রাজ্য সরকার ‘‘রবীন্দ্র পুরস্কার’’ এবং জাপান সরকার ‘‘কোক্কা কুনশোও’’ সম্মানান প্রদান করেন তাকে। রবীন্দ্র গবেষণা এবং সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ ২০১০ সালে তাকে “সম্মানসূচক ফেলোশিপ” প্রদান করে। বাংলা একাডেমির সম্মানসূচক ফেলোশিপপ্রাপ্তগণের তালিকা। "চলে গেলেন রবীন্দ্র গবেষক কাজুও আজুমা"। বাংলানিউজটোয়েন্টিফোর.কম অনলাইন। ২৯ জুলাই ২০১১। সংগ্রহের তারিখ ১৮ ডিসেম্বর ২০১৭।  "বাংলা একাডেমি সম্মানসূচক ফেলোশিপ"। বাংলা একাডেমি। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।  "বাঙালির বন্ধু কাজুও আজুমা"। দৈনিক প্রথম আলো অনলাইন। ৩ সেপ্টেম্বর ২০১৪। সংগ্রহের তারিখ ১৮ ডিসেম্বর ২০১৭।  "রবীন্দ্র অনুরাগী কাজুও আজুমা"। দৈনিক বাংলাদেশ প্রতিদিন অনলাইন। ৭ আগস্ট ২০১৫। সংগ্রহের তারিখ ১৮ ডিসেম্বর ২০১৭।
ঘোড়া নাচ

ঘোড়া নাচ হল উত্তর ও মধ্য রাঢ়-বাংলার কৃষিজীবী মানুষদের মধ্যে প্রচলিত একক প্রমোদনৃত্য। অগ্রহায়ণ মাসের শেষে ফসল ঘরে তোলার সময়ে কৃষকরা ঘোড়ার মত সাজসজ্জা করে বা অঙ্গভঙ্গি করে নাচের মাধ্যমে আনন্দানুষ্ঠান করেন। এই নাচে একজন পুরুষ কাঠের ঘাড় ও মুখ তার কোমরে বেঁধে এবং কোমরের নিচের অংশ রঙিন কাপড়ে ঢেকে রেখে এমনভাবে নাচতে থাকেন যেন মনে হয়, সত্যিকারের ঘোড়া নৃত্য করছে। কোথাও কোথাও একটি বাঁশের খাঁচা (পা বাদে) তৈরি করে সেটি রঙিন কাপড়ে বা কাগজে ঢেকে তার মধ্যে দাঁড়িয়ে ঢোলক, বাঁশি বা স্থানবিশেষে অর্গানের তালে তালে বিভিন্ন ভঙ্গিমায় নাচা হয়। ঘোড়া নাচে উপস্থিত দর্শকমণ্ডলীকে নৃত্যশিল্পীর পায়ের নাচ দেখে বাকি দুটি পায়ের অস্তিত্ব কল্পনা করে নিতে হয়। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ১৯৫
শিলং মালভূমি

শিলং মালভূমি হচ্ছে ভারতের উত্তর-পূর্বাঞ্চলীয় মেঘালয় রাজ্যের একটি মালভূমি। এই মালভূমির দক্ষিণ, উত্তর এবং পশ্চিম দিকের ঢাল যথাক্রমে গারো, খাসি এবং জৈন্তিয়া পাহাড় সৃষ্টি করেছে। উপগ্রহের ছবিতে এই মালভূমির প্রচুর ভগ্নস্থান দেখা গিয়েছে এবং উত্তর-দক্ষিণ ও পূর্ব-পশ্চিম দিকে অত্যধিক চাপ পরিলক্ষিত হয়েছে। টেকটনিক অংশে, ১৮৯৭ আসাম ভূমিকম্প থেকে শুরু করে ওল্ডহাম ফাটল সহ কতিপয় গভীর ভূমিকম্প বিন্দু দেখানো হয়েছে। কার্বি-মেঘালয় মালভূমি ১৮৯৭ আসাম ভূমিকম্প "Shillong Plateau" INIST-CNRS এনসাইক্লোপিডিয়া ব্রিটানিকা
আলীর জীবনের ঘটনাপঞ্জি

৫৯৯ সালের ১৭ মার্চ, হিজরী ২৪ পূর্বাব্দের ১৩ রজব মক্কা নগরীর কাবায় আলীর জন্ম। ৬১০: ইসলাম গ্রহণ। ৬১৩: ইয়াওমুল ইনজার: নবী ﷺ বানু হাশিমের প্রতি ইসলামের দাওয়াত প্রদান; কেবল মাত্র আলী তাতে সাড়া দান। ৬১৭-৬১৯: মক্কার কাফির মুশরিক কর্তৃক বানু হাশিমকে বয়কট। ৬১৯: বেদনার বছর: আলীর পিতা আবু তালিবের মৃত্যু। সেপ্টেম্বর ৬২২: লাইলাতুল মাবিত: কুরাইশরা মুহাম্মদকে হত্যা করার জন্য তার বাসভবন ঘেরাও করলে আলী নিজের জীবন বাজি রেখে মুহাম্মাদ ﷺ এর ঘরে অবস্থান করেন, এরই মধ্যে নবী মুহাম্মাদ ﷺ গৃহত্যাগ করে মদিনার পথে হিজরত করেন। ৬২২: আলী তার মা এবং মুহাম্মাদের ﷺ ফাতিমা এবং আরও দুইজন মহিলাকে সাথে নিয়ে মদিনার দিকে হিজরত করেন। ৬২৩: আলী বিয়ে করেন ফাতিমাকে যিনি নবী মুহাম্মাদের ﷺ কন্যা। ৬২৪: ১৭ মার্চ: বদরের যুদ্ধ: আলী এই যুদ্ধে বীর যোদ্ধা হিসেবে আবির্ভূত হন। ৬২৫: হাসান বিন আলীর জন্ম। উহুদের যুদ্ধ: এই যুদ্ধে আলী বীরত্বপূর্ণ ভূমিকা পালন করেন, মুসলিম সেনা বাহিনী পরাজিত হলে অনেকে পালিয়ে যায়, যে কয়েকজন মুহাম্মাদ ﷺ এর সাথে ছিলেন তাঁদের মধ্যে আলী ছিলেন অন্যতম। ৬২৬: হুসাইন বিন আলীর জন্ম। ৬২৭: খন্দকের যুদ্ধ: আলী আরবের এক মুশরিক বীর যোদ্ধা আমর-কে দ্বন্দ্বযুদ্ধে পরাজিত ও নিহত করেন। ৬২৮: হুদাইবিয়ার সন্ধি খায়বারের যুদ্ধ: এ যুদ্ধে আলী ছিলেন মুসলিম সেনা বাহিনীর পতাকাবাহী, এবং তিনি খায়বারের দুর্গ জয় করেন। যায়নাব বিনতে আলীর জন্ম। ৬২৯: নবী মুহাম্মাদ ﷺ প্রথম হজ্জযাত্রায় অংশগ্রহণ। বায়জান্টাইন সাম্রাজ্যের বিরুদ্ধে অভিযান, মু'তাহ-র যুদ্ধ। ৬৩০: মক্কা বিজয়: আলী ছিলেন এই বাহিনীর পতাকাবাহক। ৬৩১: বানু রুমলার বিরুদ্ধে অভিযান। বানু যুবুদার বিরুদ্ধে অভিযান। ইয়েমেনের মিশন। ৬৩২: মক্কায় মুহাম্মাদ ﷺ এর বিদায় হজ্জে অংশ গ্রহণ। মুহাম্মাদ ﷺএর ওফাত। আবু বকর প্রথম খলিফা হিসেবে দায়িত্ব গ্রহণ করেন। আলীর স্ত্রী ফাতিমার মৃত্যু। ৬৪৪: ইসলামের দ্বিতীয় খলিফা উমর ফারুকের মৃত্যু। আলী তৃতীয় খলিফা মনোনয়নের জন্য গঠিত শুরার একজন সদস্য ছিলেন। ৬৪৮: আব্বাস বিন আলীর জন্ম। ৬৫৬: তৃতীয় খলিফা উসমানের মৃত্যু। আলী চতুর্থ খলিফা হিসেবে মনোনীত হন এবং ইসলামী সাম্রাজ্যের দায়িত্বগ্রহণ করেন। 'প্রথম ফিতনা' শুরু হয়। (ইসলামী সাম্রাজ্যে প্রথম গৃহযুদ্ধ) উটের যুদ্ধ। ৬৫৭: আলী রাশিদুন খিলাফাতের রাজধানী মদিনা থেকে কুফায় স্থানান্তর করেন। মে-জুলাই ৬৫৭: সিফফিনের যুদ্ধ। ৬৫৮: খারেজীদের বিদ্রোহ। জুলাই ৬৫৮: নাহরাওয়ানের যুদ্ধ। ৬৫৯: আলী এর নিয়োগপ্রাপ্ত মিশরের গভর্নর পরাজিত হন এবং আমর ইবনুল আস মিশর জয় করেন। খুররিত ইবনে রশিদের বিদ্রোহ। ৬৬০: মুয়াবিয়া নিজেকে দামেস্কের খলিফা ঘোষণা করেন। ২৮ জানুয়ারি ৬৬১ মোতাবেক ২১ রমাদান, ৪০ হিজরি সনে আলী কুফাতে নিহত হন এবং নাজাফে সমাহিত হন, এর দুইদিন পর আব্দুর রহমান ইবনে মুলজাম আলীর কবরকে কুফা মাসজিদে স্থানান্তর করেন। ইসলামের ইতিহাস ইসলামের ইতিহাসের সময়রেখা মক্কা বিজয়ের পর মুহাম্মদ Ashraf (2005), pp.300-302 Nasr, Seyyed Hossein। "Ali"। Encyclopædia Britannica Online। Encyclopædia Britannica, Inc.। সংগ্রহের তারিখ ২০০৭-১০-১২।  Lewis (1991), p.215 Ashraf, Shahid (২০০৫)। Encyclopedia of Holy Prophet and Companions। Anmol Publications PVT. LTD.। আইএসবিএন 81-261-1940-3।
হাতিয়া দ্বীপ

হাতিয়া দ্বীপ হচ্ছে বাংলাদেশের বঙ্গোপসাগর এলাকার উত্তর দিকে অবস্থিত মেঘনা নদীর মোহনায় একটি দ্বীপ। এই দ্বীপটি নোয়াখালী জেলায় পড়েছে। এই দ্বীপের আয়তন ৩৭১ কিলোমিটার২। ভোলা (যা বাংলাদেশের সবচেয়ে বড় দ্বীপ) এবং মনপুরা হাতিয়া দ্বীপের দুটি উল্লেখযোগ্য উপকূলীয় দ্বীপ। সবগুলো দ্বীপই ঘনবসতিপূর্ণ। হাতিয়ার পরিষদ হচ্ছে ওছখালী বাজার এটা প্রায়ই ঘূর্ণিঝড় এবং ধ্বংসাত্মক সামুদ্রিক ঢেউয়ের কবলে পড়ে থাকে। ২০১৫ সালে, বাংলাদেশ সরকার হাতিয়া দ্বীপের ভাসানচরে রোহিঙ্গা শরণার্থীদের পুনর্বাসনের সিদ্ধান্ত নেয়। আব্দুল্লাহ আল মামুন পরিচালিত একটি চলচ্চিত্র "দরিয়া পাড়ের দৌলতী" হাতিয়া দ্বীপের জীবনধারার উপর ভিত্তি করে নির্মিত হয়েছে। Amin, Murtaza। "Hatia Islands (island cluster, Bangladesh)"। Britannica Online Encyclopedia। সংগ্রহের তারিখ ৫ ডিসেম্বর ২০১১।  "Dhaka Plans to Relocate Rohingya"।  Correspondent। ""Doriya Parer Doulati": Abdullah Al Mamun's last film to hit the big screen"। archive.thedailystar.net। The Daily Star। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।
হানবালীদের ইতিহাস

হানবালীদের ইতিহাস (আরবি: طبقات الحنابلة, প্রতিবর্ণীকৃত: Ṭabaqāt al-Ḥanābilahতাবাকাত আল-হানাবিলাহ) হচ্ছে ইবনে আবি ইয়া'লা (মৃত্যু ১১৩১ সন) রচিত হানবালী মাযহাবের (চিন্তাগোষ্ঠী) ফিকহের (ইসলামী আইনশাস্ত্র) পণ্ডিতদের জীবনী-অভিধান। বইটি শুরু হয়েছে হানবালী মাযহাবের প্রতিষ্ঠাতা আহমদ বিন হানবাল (রহঃ)-এর জীবনী দিয়ে। পরবর্তীতে হাফিয ইবনে রজব রহঃ (মৃত্যু ১৩৯৩ সন) উক্ত গ্রন্থের ধারাবাহিক হিসেবে "হানবালীদের ইতিহাসঃ অতিরিক্ত অংশ" (যাইল 'আলা তাবাকাত আল-হানাবিলাহ) নামে রচনা করেন। এই ধারাবাহিক অংশে ৪৬০ হিজরি পরবর্তী সময়ে মৃত্যুবরণকারী পণ্ডিতদের জীবনী নিয়ে আসেন। আধুনিক কালে ৪ খণ্ডে প্রকাশিত গ্রন্থটির প্রথম দুই খণ্ড ইবনে আবি ইয়া'লার মূল বইটি এবং অবশিষ্ট দুই খণ্ডে ইবনে রজবের সংস্করণ রয়েছে। হানবালি Makdisi, George (১৯৫৬)। "Autograph Diary of an Eleventh-century Historian of Baghdād—I" (pdf)। Bulletin of the School of Oriental and African Studies। Cambridge University Press। 8 (1): 9–31। ডিওআই:10.1017/s0041977x00122189। সংগ্রহের তারিখ ২৭ অক্টোবর ২০১৫।  http://franklin.library.upenn.edu/record.html?id=FRANKLIN_2466775 http://id.loc.gov/authorities/names/n85146849.html https://catalog.lib.uchicago.edu/vufind/Record/3663577
জন ট্রিম

জন ট্রিম (ইংরেজি: John Trim; জন্ম: ২৫ জানুয়ারি, ১৯১৫ - মৃত্যু: ১২ নভেম্বর, ১৯৬০) ব্রিটিশ গায়ানার বারবাইসে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫২ সময়কালে চার টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ক্রিকেটে ব্রিটিশ গায়ানার প্রতিনিধিত্ব করেছেন। ছোটখাঁটো মুখাকৃতির ট্রিম ডানহাতে ফাস্ট মিডিয়াম বোলিং করতেন। এছাড়াও ডানহাতে নিচেরসারিতে ব্যাটিং করতেন। ১৯৪৭-৪৮ মৌসুমে টেস্ট ক্রিকেটে অভিষেক ঘটে ট্রিমের। এরফলে প্রথম বারবাইসিয়ান হিসেবে টেস্ট ক্রিকেট খেলার সৌভাগ্য হয় তার। গাবি অ্যালেনের নেতৃত্বাধীন ইংল্যান্ড দল ওয়েস্ট ইন্ডিজ সফরে আসে। প্রথমবারের মতো বোলিং করতে নেমে প্রথম ইনিংসে ছয় রানের মিতব্যয়ী বোলিং পরিসংখ্যান দাঁড় করে দুই উইকেট পান। দ্বিতীয় ইনিংসে আরও একটি উইকেট পান। ঐ সিরিজে ট্রিমের এটিই একমাত্র টেস্টে অংশগ্রহণ ছিল। জানুয়ারি, ১৯৪৯ সালে ভারত সফরে আসে ওয়েস্ট ইন্ডিজ দল। চেন্নাই টেস্টে ৪/৪৮ ও ৩/২৮ এবং মুম্বইয়ে ৩/৬৯ পান। এরপর ১৯৫১-৫২ মৌসুমে অস্ট্রেলিয়া সফরের জন্য ওয়েস্ট ইন্ডিজ দলের সদস্য মনোনীত হন তিনি। মেলবোর্ন ক্রিকেট গ্রাউন্ডে স্বাগতিক অস্ট্রেলিয়ার বিপক্ষে ৫/৩৫ লাভ করেন। এটিই তার খেলোয়াড়ী জীবনের সেরা বোলিং পরিসংখ্যান ছিল ও প্রথমবারের মতো পাঁচ উইকেট দখল করেন তিনি। তবে, ব্যাটহাতে দূর্ভাগ্যবশতঃ উভয় ইনিংসে রান-আউটের শিকারে পরিণত হয়ে জোড়া শূন্য লাভ করেন। আন্তর্জাতিক ক্রিকেট অঙ্গনে তার স্বল্পকালীন অংশগ্রহণ ছিল। তবে, এ সময়ে ১৮ উইকেট তুলে নিয়েছেন তিনি। টেস্ট ক্রিকেটের ইতিহাসে অন্যতম সর্বনিম্ন বোলিং গড়ের অধিকারী হচ্ছেন জন ট্রিম। উইকেট প্রতি ১৬.১৬ গড়ে খেলোয়াড়ী জীবনের সমাপ্তি ঘটিয়েছেন তিনি। প্রথম-শ্রেণীর খেলোয়াড়ী জীবন আরও সংক্ষিপ্ত প্রকৃতির ছিল। ব্রিটিশ গায়ানার পক্ষে চৌত্রিশ খেলায় অংশ নিয়ে ৯৬ উইকেট দখল করেন। ব্যাটহাতে একমাত্র অর্ধ-শতক করেছেন তিনি। ক্যারিবীয় দ্বীপপুঞ্জে ট্রিম তার ক্রিকেট খেলোয়াড়ী জীবন ১৯৫৩ সাল পর্যন্ত চালিয়ে যেতে থাকেন। ইস্ট ব্যাংক বারবাইসের নিউ অ্যামস্টারড্যামে ৪৫ বছর বয়সে তার দেহাবসান ঘটে। George, p. 20. "England tour of West Indies, 1947/48 – 3rd Test"। ESPNcricinfo। সংগ্রহের তারিখ ৩১ মার্চ ২০১৪।  "Statistics / Statsguru / J Trim / Test matches"। ESPNcricinfo। সংগ্রহের তারিখ ৩১ মার্চ ২০১৪।  "Player Profile: John Trim"। ESPNcricinfo। সংগ্রহের তারিখ ৩১ মার্চ ২০১৪।  জে. জে. ফেরিস ফ্রেডরিক মার্টিন জ্যাক আইভারসন ওয়েস্ট ইন্ডিয়ান টেস্ট ক্রিকেটারদের তালিকা George, M. (2012) A time in our history: Berbice Cricket from 1939 to 2012, Lulu.com. ইএসপিএনক্রিকইনফোতে জন ট্রিম (ইংরেজি) ক্রিকেটআর্কাইভে জন ট্রিম (সদস্যতা প্রয়োজনীয়) (ইংরেজি)
রমেশ চন্দ্র মিত্র

রমেশ চন্দ্র মিত্র (১৮৪০- ১৩ জুলাই, ১৮৯৯) ছিলেন কলকাতা হাইকোর্টের বাঙালি বিচারপতি ও খ্যাতনামা সমাজসেবী। রমেশ চন্দ্র মিত্র ব্রিটিশ ভারতের অবিভক্ত চব্বিশ পরগনা জেলার রাজারহাট-বিষ্ণুপুরে জন্মগ্রহণ করেন, তার পিতার নাম ছিল রামচন্দ্র মিত্র। হেয়ার স্কুল ও প্রেসিডেন্সী কলেজে শিক্ষা সম্পন্ন করেন তিনি। বি এ ও বি এল পাশ করে ২১ বছর বয়েসে ওকালতি শুরু করেন সদর দেওয়ানী আদালতে। বিচারপতি অনুকূল মুখোপাধ্যায়ের মৃত্যুর পর কলকাতা হাইকোর্টে তার স্থলাভিষিক্ত হন তিনি। উচ্চপদস্থ ইংরেজ রাজপুরুষরা বিচারপতি মিত্রের আইন জ্ঞান ও রায়কে কদর করতেন। রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী। তিনি তার জন্মস্থানে বর্তমানে উত্তর চব্বিশ পরগনা জেলার বিষ্ণুপুরে ১৮৮০ খ্রিস্টাব্দে একটি বাংলা মাধ্যমের বিদ্যালয় স্থাপন করেন। ১৯১৯ খ্রিস্টাব্দ হতে এটি তার নামে অর্থাৎ বিষ্ণুপুর স্যার রমেশ ইনস্টিটিউশন নামে পরিচিত হয়। তার কৃতিত্বের জন্যে তাকে নাইট উপাধি প্রদান করা হয়। Dr. GIRIJA K. MOOKERJEE। "SUBHASH CHANDRA BOSE"। সংগ্রহের তারিখ ১৪ জানুয়ারী ২০১৮।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪৬১।  "B.S.R.I"।
বাংলাদেশের শেষ বাড়ি

বাংলাদেশের শেষ বাড়ি হচ্ছে বাংলাদেশের একটি আবাসিক জায়গা, যা সিলেট জেলার তামাবিলের জৈন্তিয়া হিল রিসোর্টের বাংলাদেশ-ভারত সীমান্তের আগে অবস্থিত। জৈন্তিয়া হিল রিসোর্টের পাশ থেকে পাহাড়-পর্বতের সাথে দুটি জলপ্রপাত দেখতে পাওয়া যায়। বাংলাদেশের পর্যটন শিল্পে এটি একটি জনপ্রিয় জায়গা, যা হাজার হাজার দর্শনার্থীদের আকর্ষণ করে। বাংলাদেশের শেষ বাড়ি থেকে দৃশ্য বাংলাদেশের শেষ বাড়ির দৃশ্য দিকনির্দেশনামূলক চিহ্ন Mustafiz Manun (আগস্ট ১৫, ২০১৪)। "জৈন্তা পাহাড়ের পাদদেশে"। bdnews24.com। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ৩০, ২০১৭।  উইকিমিডিয়া কমন্সে বাংলাদেশের শেষ বাড়ি সংক্রান্ত মিডিয়া রয়েছে। গুগল মানচিত্র থেকে উপগ্রহের ছবিতে
কাযী আবু ইয়া'লা

আবু ইয়া'লা মুহাম্মাদ ইবনে আল-হুসাইন ইবনুল ফাররা (এপ্রিল ৯৯০ - ১৫ আগস্ট ১০৬৬) সাধারণত কাযী আবু ইয়া'লা নামেই পরিচিত, একজন প্রখ্যাত হাম্বলী বিদ্বান ও ফাকীহ। হাম্বলীদের কাছে তিনি আল কাযী নামে পরিচিত। ইসলামী আইন শাস্ত্রের একজন অন্যতম শ্রেষ্ঠ জুরিস্ট, যিনি বাগদাদে গড়ে ওঠা ইসলামী সভ্যতায় আইনের ক্রমবিকাশে গুরুত্বপূর্ণ ভূমিকা পালন করেন। কাযী আবু ইয়া'লা বহু কাজ রেখে গেছেন, এর মধ্যে উল্লেখযোগ্যঃ তাবাকাত আল-হানাবিলা কিতাব আল-মু'তামাদ ফি উসুলুদ দ্বীন আল-আহকাম আল-সুতানিয়্যা ইবতাল আল-তা'উয়ীলাত লি আহবার আল-সিফাত আল-'উদ্দা ফি উসুলুল ফিকহ হাম্বলী 'আলিমদের তালিকা Abdul Azeez, Yusuf; Shah Suratman, Azmi; Salamon, Hussin; Awang, Ramli (২০১৪)। "Al-Qāḍī Abū Ya'lā: thoughts and influence on the development of legal theory of Islamic civilization and sciences of jurisprudence"। UMRAN - International Journal of Islamic and Civilizational Studies। 1: 1। সংগ্রহের তারিখ ২০ মার্চ ২০১৬।
আল-বায়হাকী

আবু বাকর আহমাদ ইবনে হুসাইন ইবনে 'আলী ইবনে মুসা আল-খোসরোযেরদী আল-বায়হাকী, (البيهقي) ইমাম আল-বায়হাকী নামে সমাধিক পরিচিত, ৯৯৪ ঈসায়ী সন মোতাবেক ৩৮৪ হিজরি সালে সাবযেভারের নিকটে একটি ছোট্ট শহর খোসরোযেরদে জন্ম গ্রহণ করেন যা তখন খুরসানের বায়হাক নামে পরিচিত ছিল। তিনি তার জীবদ্দশাতেই, একজন প্রসিদ্ধ হাদীছ শাস্ত্রবিদ হিসেবে প্রতিষ্ঠা লাভ করেন, এবং তিনি ছিলেন শাফি আশ'আরী থিওলজির অন্যতম গুরুত্বপূর্ণ ব্যক্তিত্ব। আল-বায়হাকী রহঃ এর পূর্ণ নামঃ (আরবী) أحمد بن الحسين بن علي بن موسى الخراساني البيهقي المشهور بالبيهقي. ইমাম বায়হাকী ছিলেন শাফি'ঈ ফিকহের স্কলার এবং একইসাথে হাদীছ শাস্ত্রের পণ্ডিত। তিনি ফিকহ অধ্যয়ন করেন আবুল ফাতাহ নাসির ইবনুল হুসাইন ইবনে মুহাম্মাদ আল-নায়সাবুরী, আবুল হাসান হানকারীর নিকট। হাদীছ অধ্যয়ন করেন ইমাম হাকিম, আবু মানসুর আল-বাগদাদী এবং প্রমুখ হাদীছের স্কলারদের কাছে। তিনি ছিলেন হাদীছশাস্ত্রের ইমাম আল-হাকিমের প্রধানতম ছাত্র বা শাগরেদ। তিনি মৃত্যু বরণ করেন ১০৬৬ ঈসায়ী সনে। বায়হাকী রহঃ ছিলেন তার সময়ের অন্যতম খ্যাতনামা লেখক, লিখেছেন এক হাজার খণ্ডের অধিক রচনা, আয-যাহাবীর মতে। তার উল্লেখযোগ্য রচনাসমূহ হচ্ছে: আল-সুনান আল-কুবরা, পরিচিতসুনান আল-বায়হাকী নামে মা 'আরিফা আল-সুনান ওয়া আল-আসার বায়ান খাতা মান আখতা'আ 'আলা আল-শাফি'ঈ আল-মাবসুত, শাফি'ঈ আইনের গ্রন্থ আল-আসমা' ওয়াল সিফাত আল-ই'তিকাদ 'আলা মাযহাব আলা-সালাফ আহলুস সুন্নাহ ওয়াল জামা'আহ দালা'ইল আল-নবুওয়াহ শুয়া'বুল ঈমান আল-দাও'য়াতুল কাবীর আল-যুহদ আল-কাবীর "THE BIOGRAPHIES OF THE ELITE LIVES OF THE SCHOLARS, IMAMS & HADITH MASTERS: Biographies of the Imams & Scholars"। ২০১৫-০৫-০২।  "Imam Bayhaqi"। ৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।  Brown, Jonathan (Jonathan A. C.),। Misquoting Muhammad : the challenge and choices of interpreting the Prophet's legacy। London। আইএসবিএন 978-1-78074-420-9। ওসিএলসি 869266484। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Anjum, Ovamir, 1976-। Politics, law and community in Islamic thought : the Taymiyyan moment। Cambridge। আইএসবিএন 978-1-139-33862-2। ওসিএলসি 792684380। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Brown, Jonathan (Jonathan A. C.) (২০০৭)। The canonization of al-Bukhārī and Muslim : the formation and function of the Sunnī adīth Canon। Leiden: Brill। আইএসবিএন 978-90-474-2034-7। ওসিএলসি 302415864।  Ovamir Anjum, Politics, Law, and Community in Islamic Thought: The Taymiyyan Moment (Cambridge Studies in Islamic Civilization) 2012, p 142. আইএসবিএন ১১০৭০১৪০৬৯ Holtzman, Livnat। “Does God Really Laugh?” - Appropriate and Inappropriate Descriptions of God in Islamic Traditionalist Theology। পৃষ্ঠা 185।  "The Classification of Hadith, by Dr. Suhaib Hassan"। ৫ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।